Clinton, Trump përgatiten për debatin e tretë
Zonja Clinton do të përpiqet të ruajë epërsinë, ndërsa zoti Trump pritet të përdorë çdo mjet për të përmbysur situatën
Demokratja Hillary Clinton dhe republikani Donald Trump do të përballen të mërkurën në Las Vegas në debatin e tretë dhe të fundit presidencial. Zonja Clinton vazhdon të kryesojë në anketa, prandaj ky debat shihet si shansi i fundit i zotit Trump për të ndryshuar balancën e forcave në këto zgjedhje. Debati i fundit konsiderohet si një moment vendimtar për Donald Trumpin, i cili renditet rreth 6 pikë pas rivales demokrate në anketat e fundit. Kandidati republikan vazhdon të paralajmërojë përkrahësit se po luftojnë kundër aparatit politik të Clintonëve dhe kundër një shtypi të politizuar. Pretendimet e zotit Trump janë kundërshtar edhe nga disa republikanë. Kandidati republikan është hedhur në kundërsulm pas akuzave të disa grave për sjellje të tij të papërshtatshme me tone seksuale në të kaluarën. Zonja Clinton po përgatitet prej ditësh për debatin. Megjithë polemikat për emailet e saj, ajo është përpjekur ta përqëndrojë fushatën tek propozimet politike: Zonja Clinton ka gjetur mbështetje edhe nga Presidenti Obama dhe Zonja e Parë Michelle Obama, e cila ka dalë në fushatë duke përmendur komentet vulgare të Donald Trumpit, të bëra publike kohët e fundit: Kandidati republikan ka humbur mbështetje pas publikimit të regjistrimit dhe akuzave nga disa gra, thotë analisti Tom DeFrank: Dy kandidatët do të sjellin stile të ndryshme në debatin e fundit, thotë analisti republikan John Feehery: Në javët e fundit të fushatës, dy kandidatët do të përqëndrohen në një numër shtetesh të pavendosura që do të jenë vendimtare në rezultatin e zgjedhjeve.